Ana Oncina

Ana Oncina Tortosa (Elda, 1989) ilustratzaile eta komikigile espainiarra da, Croqueta y Empanadilla sailaren egilea, zeinekin Bartzelonako Komiki Azokan publikoaren saria irabazi zuen 2015ean. 2017an, Forbes finantza-aldizkariak Europan eragin handiena izan duten 30 urtetik beherako sortzaileen zerrendan sartu zuen.

 Ibilbidea 
Ana Oncinak Arte Ederrak ikasi zituen Valentziako Unibertsitate Politeknikoan, ilustrazioan eta animazioan espezializatuz. Komikigintzan egin zuen lehen lana Croqueta y empanadilla izan zen, Ediciones La Cúpulara proiektu gisa bidali zuena, hurrengo egunean proiektua erosteko deitu zion argitaletxeaAna Oncina: «La gente quiere reírse y abstraerse de la crisis» entrevista a Gonzoo del 22 de maig de 2014 (castellà). Bost hilabeteren buruan, lehen edizioa eta bi berrinprimatze agortu ziren, publiko arrakasta erakarriz, eta Oncina Espainiako emakumezkoen komikiaren ordezkarietako batean bihurtuz.

Croqueta y empanadilla 2013ko martxoan gertatutako anekdota batetik jaio ziren, Oncina Berlinera bere bikotekidearekin joan zenean. Hainbat museo bisitatu ondoren, Oncinak banku batean atseden hartu zuen, eta bere bikotekideak "enpanada bat" zela esan zion, eta Oncinak, bueltan, "enpanada bat" bazen, bera "kroketa bat" zela erantzun zion. Pasadizo horretatik sortu ziren benetako gertaeretan oinarritutako pertsonaiak eta istorioak, eta horiei bigarren mailako pertsonaia batzuk gehitu zitzaizkien, Rodolfo txakurra eta Sopla katua kasu, zeinen istorioak asmatuak dira. Saila bikote bizitzaren pasadizoak kontatzen dituzten kapitulu autokonklusibo ezberdinez osatuta dago.

2019an Los f*cking 30 (Zenith, 2019) argitaratu du, umorez, bizitzan planteatzen ditugun itxaropenak errepasatzen dituen, eta nola egiten diegun aurre egoerei azaltzenduen komikia.

 Argitalpenak 

 Komikiak 
 Croqueta y empanadilla (2014, Ediciones La Cúpula)
 Una Navidad con Croqueta y empanadilla (2014, Ediciones La Cúpula)
 Croqueta y empanadilla 2 (2015, Ediciones La Cúpula).
 Croqueta y empanadilla 3 (2017, Ediciones La Cúpula).
 Bola (2018, autoedizioa).
 Los f*cking 30 (2019, Zenith).

 Haur literatura 
Ilustratzaile lanak egin ditu hainbat lanetan:

 Trufa en Hollywood (2016, Brúfalo Lector Ediciones) Egilea, Iria eta ilustratzailea Ana Oncina.
 Noa & Max y la caracola mágica (2019, Serunion) Egilea, Anna Manso, ilustratzailea Ana Oncina.

 Hainbat 

 Un paseo por Corea y Japón (2018, autoeditatua). Liburu ilustratua.

 Sariak eta merezimenduak 

 2015 - Ikusleen Saria Bartzelonako Nazioarteko Komiki Azokan.
 2015 - Ficomic-en Espainiako lan onenaren sarirako hautagaia.
 2017 - 30 urtetik beherako Europako eragin handiko sortzaileen Forbesen zerrendan sartuta.

 Erreferentziak 

 Kanpo estekak 
 Ana Oncinaren webgunea

Kategoria:Alacant probintziako jendea
Kategoria:Espainiako komikigileak
Kategoria:Emakume komikigileak
Kategoria:Espainiako ilustratzaileak